Foto’s: Dié flieks kraai koning op SilwerskermfeesDie kykNET Silwerskerm-pryse is Saterdagaand by ŉ glansryke geleentheid in The Bay Hotel in Kampsbaai uitgedeel. Dié toekenningsgeleentheid is vanjaar deur June van Merch en Bennie Fourie aangebied. Tobie Cronjé is vereer as vanjaar se Silwerskermlegende vir sy besondere bydrae tot die rolprentbedryf. Vanjaar kon feesgangers ŉ verskeidenheid kort- en speelfilms kyk en paneelbesprekings bywoon. Drie internasionale kundiges is ook by die fees verwelkom: Dorothee Wenner van Berlinale, Peter Cowley van Spirit Digital Media in Londen en die Suid-Afrikaanse akteur Arnold Vosloo wat die afgelope paar dekades naam gemaak het in die VSA. Vanjaar was daar ses speelfilms wat hul première op die Silwerskermfees gehad het. Dié vollengte-speelfilms is Fiela se kind, Flatland, Griekwastad, Die verhaal van Racheltjie de Beer, Toorbos en Poppie Nongena. Poppie Nongena het vanjaar die meeste benoeming gekry, in 15 verskillende kategorieë, terwyl Fiela se kind 11 benoemings opgeraap het. Dit was wel Poppie Nongena wat weggestap het met die groot prys van die aan vir beste speelfilm. Poppie Nongena het 12 pryse gekry, onder meer vir beste speelfilm, beste draaiboek, beste regisseur, beste aktrise, beste mansbyspeler en beste vrouebyspeler. Hier is die volledige lys wenners: KORTFILMS Beste kortfilm: Oedipus: Die Musical – ŉ Dokumentêr Beste draaiboek: Luan Jacobs – Hoe om ŉ perd te teken Beste regisseur: Stefan Benadé – Oedipus: Die Musical – ŉ Dokumentêr Beste akteur: Luan Jacobs – Hoe om ŉ perd te teken Beste aktrise: Ansu Visser – Binnelandse Sake Beste manlike byspeler: Ludwig Binge – Oedipus: Die Musical – ŉ Dokumentêr Beste vroulike byspeler: Ilse Oppelt – Janneman Beste produksie-ontwerp : Idelette Jordaan en Nadine Minnaar – My gelykenis Beste redigerig: Canya Cruywagen – Oedipus: Die Musical – ŉ Dokumentêr Beste kinematograaf: Janhendrik Burger – My gelykenis Beste grimering en haarstilering; Charné Burger – Oedipus: Die Musical – ŉ Dokumentêr Beste kostuumontwerp: Juanita Ferreira – Die begrafnis Beste klankontwerp: Wesley Ayliffe – Binnelandse Sake Webreekse: Deur die blare Gehoorgunsteling; Fiela se kind Draaiboeksoek: Gerhard Marx – Asem Reginald Hufkie – Kinderhuis kind Nico Steyn – Skrop Blitsfilms Ilka de Beer – Cry/Huil Melanie Tait – Ligspoor SPEELFILMS Beste speelfilm: Poppie Nongena Beste draaiboek: Christiaan Olwagen en Saartjie Botha – Poppie Nongena Beste regisseur: Christiaan Olwagen – Poppie Nongena Beste akteur: Stian Bam – Die verhaal van Racheltjie de Beer Beste aktrise: Clementine Mosimane – Poppie Nongena Beste mansbyspeler: Chris Gxalaba – Poppie Nongena Beste vrouebyspeler: Nomsa Nene – Poppie Nongena Beste produksie-ontwerp: Chantel Carter – Die verhaal van Racheltjie de Beer Beste redigering: Eva du Preez – Poppie Nongena Beste kinematograaf: Vicci Turpin – Poppie Nongena Beste oorspronklike klankbaan: Kyle Shepherd – Fiela se kind Beste grimering en haarstilering: Gale Shepherd – Poppie Nongena Beste kostuumontwerp: Sylvia van Heerden – Poppie Nongena Beste klankontwerp: James Olivier, Richard West, Simon Ratcliffe – Poppie Nongena Beste ensemble-spel: Poppie Nongena